Januari 17, 2010	Baline Macan Ireng	Pawongan loro kang sesingidan ing rungkude papringan pinggir desa Glagah mau ngurubake rokok kanthi prayitna. Olehe ngrokok ya banget ngati-atine, sajake wong loro mau ora gelem ana kang nyumurupi anggone ndelik. Lemut kang padha nyokoti ora dipaelu, lha kok mung lemut, mimise pistol pulisi wae ora pasah natoni kulite wong loro kang kondhang sekti mau.